मान लेते हैं कि राहुल फर्स्‍ट टाइम होमबायर है और उसने 35 लाख के लोन के साथ 50 लाख रुपए मूल्‍य का घर खरीदा है। ऐसे में बजट 2016 की इस संबंध में घोषणा के बाद अब वह 50 हजार रुपए के अतिरिक्‍त लाभ का दावा कर सकेगा। उसे मिलने वाला यह लाभ उसे मिल रही वर्तमान मूलधन और ब्‍याज छूटों के अतिरिक्‍त होगा। प्रिंसिपल रीपेमेंट के मामले में वर्तमान छूट सीमा सेक्‍शन 80सी के तहत 1.5 लाख रुपए और इंटरेस्‍ट कंपोनेंट के मामले में सेक्‍शन 24(बी) के तहत दो लाख रुपए है।